Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 1. Zakona o financiranju javnih potreba u kulturi („Narodne novine“ broj 47/90, 27/93, 38/09), članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19 i 47/20), članka 132. Zakona o zaštiti potrošača („Narodne novine“ broj 41/14, 110/15 i 14/19), članka 7. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15), članka 4. Pravilnika o financiranju programa, projekata i javnih potreba sredstvima Proračuna Općine Punat („Službene novine Primorsko-goranske županije” broj 1/16) i članka 31. Statuta Općine Punat („Službene novine Primorsko-goranske županije” broj 8/18, 10/19 i 3/20) Općinsko vijeće Općine Punat na 29. sjednici Općinskog vijeća održanoj 16. lipnja 2020. godine donosi

**I. IZMJENE I DOPUNE PROGRAMA**

**O UTVRĐIVANJU PRIORITETNIH PODRUČJA ZA DODJELU FINANCIJSKIH SREDSTAVA PROGRAMIMA I PROJEKTIMA UDRUGA ČIJE AKTIVNOSTI DOPRINOSE ZADOVOLJENJU JAVNIH POTREBA OPĆINE PUNAT ZA 2020. GODINU**

**Članak 1.**

U Programu o utvrđivanju prioritetnih područja za dodjelu financijskih sredstava programima i projektima udruga čije aktivnosti doprinose zadovoljenju javnih potreba Općine Punat za 2020. godinu (“Službene novine Primorsko-goranske županije” broj 34/19) dodaje se članak 5. koji glasi:

“Uslijed proglašenja epidemije COVID-19, dodjeljena sredstva iz članka 3. ovog Programa umanjit će se te raspodijeliti kako slijedi:

* hladni pogon financirat će se u iznosu od 100% od ukupno dodjeljenih sredstava, sukladno obrascima proračuna udruga,
* sredstva za ostale programske aktivnosti financirat će se u iznosu od 70% od ukupno dodjeljenih sredstava, sukladno obrascima proračuna udruga.

Sukladno prethodnom stavku ovog članka u Proračunu Općine Punat za 2020. godinu za financiranje prioritetnih područja iz članka 2. ovog Programa osigurano je ukupno 620.000,00 kuna i to za:

1. Programe javnih potreba u kulturi 285.000,00 kuna,
2. Programe javnih potreba u sportu 185.000,00 kuna,
3. Programe civilnog društva 150.000,00 kuna.”

**Članak 2.**

Dosadašnji članak 5. postaje članak 6.

**Članak 3.**

Ovaj Program stupa na snagu dan nakon dana objave u „Službenim novinama Primorsko- goranske županije“.

OPĆINSKO VIJEĆE

 OPĆINE PUNAT

 PREDSJEDNIK

 Goran Gržančić, dr.med.,v.r.

KLASA: 021-05/20-01/4

URBROJ: 2142-02-01-20-16

U Puntu, 16. lipnja 2020. godine